Virallinen lehti nro C 310 , 09/10/1998 s. 0096



KIRJALLINEN KYSYMYS P-0586/98 komissiolle esittäjä(t): Giovanni Burtone (PPE) (23. helmikuuta 1998) Aihe: Alitalian tarjoushinnat ja kilpailusääntöjen rikkominen Lentoyhtiö Alitalia perui komission antamaa päätöstä noudattaen ¨tietyt tarjoushinnat¨, joita sillä oli tiettyjä yhteyksiä ja erityisesti saarille suuntautuvaa liikennettä varten. - näiden hintojen ansiosta matkailijoiden virta tietyille syrjäisimmille alueille (erityisesti Sisiliaan ja Sardiniaan) kasvoi viimeksi kuluneina kuukausina hyödyttäen alalla toimijoita - ja niiden ansiosta myös asukkaiden liikkuminen muualle Italiaan helpottui. 1. Aikooko komissio ryhtyä perustamissopimusten mukaisesti ja kaikkia kilpailusta annettuja säädöksiä noudattaen tarvittaviin korvaaviin toimenpiteisiin, jotta saarten asukkaille ja matkailulle ei aiheuteta vahinkoa kyseisten alueiden syrjäisen sijainnin vuoksi? 2. Millä välineillä, missä muodossa ja miten laajasti komissio aikoo ryhtyä näihin välttämättömiin toimenpiteisiin? Komission jäsenen Neil Kinnockin komission puolesta antama vastaus (24. maaliskuuta 1998) Heinäkuun 15. päivänä 1997 tekemässään päätöksessä ((EYVL L 322, 25.11.1997. )) 2 750 miljardin liiran valtiontuen hyväksymisestä Alitalialle komissio asetti joukon ehtoja muun muassa siitä, että Alitalian olisi pidättäydyttävä hintajohtajuudesta sekä kotimaan- ja Euroopanreiteillä että mannertenvälisillä reiteillä. Tämän ehdon (jollainen on liitetty muihinkin valtiontukitapauksiin) perusteluna on se, että tukea saava lentoyhtiö ei saa voida käyttää tukea hyväkseen hankkiakseen oikeudetonta kilpailuetua tukea saamattomiin lentoyhtiöihin nähden. Komissiolle esitettiin joukko hyvin perusteltuja valituksia ja suoria todisteita siitä, että tätä Italian viranomaisten ja Alitalian hyväksymää ehtoa ei ollut noudatettu ja että yhtiöllä oli ollut hintajohtajuus useilla reiteillä myös kotimaassa 22. heinäkuuta 1997 jälkeen. Tämän johdosta komissio tutki asian perusteellisesti ja ryhtyi toimenpiteisiin varmistaakseen päätöksensä noudattamisen ja sen, että kilpailijoiden oikeutettujen etujen suojaksi tarkoitettuja hintajohtajuuskiellon kaltaisia ehtoja noudatetaan täysimittaisesti. Italian viranomaiset vakuuttivat 6. helmikuuta 1998 komissiolle, että Alitalia on keskeyttänyt tarjouskampanjansa Euroopan talousalueella niillä reiteillä, joilla esiintyy kilpailua. Tammikuun 1. päivästä 1998 lähtien Alitalia saa soveltaa kyseisillä reiteillä samoja hintoja kuin kilpailijansa. Komissio haluaa kiinnittää parlamentin jäsenen huomion siihen, että jos Italian viranomaiset katsovat, että syrjäseutujen yhteyksiä muualle Italiaan ei ole hoidettu asianmukaisella tavalla normaalien reittilentojen avulla, Italia voi soveltaa yhteisön lentoliikenteen harjoittajien pääsystä yhteisön sisäisen lentoliikenteen reiteille annetun neuvoston asetuksen (ETY) N:o 2408/92 ((EYVL L 240, 24.8.1992. )) 4 artiklaa, joka antaa mahdollisuuden asettaa yleispalveluvelvoitteita. Italia voisi mahdollisesti myös käyttää hyväkseen yhteisön perustamissopimuksen 92 artiklan 2 kohdan a alakohtaa mahdollistaakseen lentoyhteydet saarten asukkaille. Italian on itse tehtävä ehdotus kyseisten säännösten soveltamisesta. Komission on otettava asiaan kantaa vastaanotettuaan asiasta ilmoituksen.